**KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL PAVEDIMO SAVIVALDYBĖS MERUI**

2023 m. gegužės d. Nr.

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 3 dalies 8 punktu, 15 straipsnio 7 dalimi, Klaipėdos rajono savivaldybės tarybos veiklos reglamento, patvirtinto Klaipėdos rajono savivaldybės tarybos 2023 m. kovo 30 d. sprendimu Nr. T11-109 „Dėl Klaipėdos rajono savivaldybės tarybos veiklos reglamento patvirtinimo“, II skyriaus 8 punktu, n u s p r e n d ž i a:

Pavesti Klaipėdos rajono savivaldybės merui priimti sprendimus dėl žemės sklypų pagrindinės žemės naudojimo paskirties ir (ar) būdo keitimo.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230, Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: B. Markauskas

PARENGĖ: E. Rumbutienė

SUDERINTA:

K. Kumpytė

D. Beliokaitė

V. Jasas

G. Kasperavičius

R. Zubienė

Dokumentų valdymo tvarkos

 aprašo

 4 priedas

**AIŠKINAMASIS RAŠTAS**

**DĖL TARYBOS SPRENDIMO „DĖL PAVEDIMO SAVIVALDYBĖS MERUI“ PROJEKTO**

2023 m. gegužės d.

1. Parengto sprendimo projekto tikslai, uždaviniai (ko šiuo sprendimu norima pasiekti):

Parengti sprendimą dėl pagrindinės žemės naudojimo paskirtie ir (ar) būdo pakeitimo per teisės aktais nustatytus terminus.

2. Kaip šiuo metu yra teisiškai reglamentuojami projekte aptariami klausimai:

Lietuvos Respublikos vietos savivaldos įstatymo 15 straipsnio 3 dalies 8 punkte nustatyta, kad savivaldybės taryba priima sprendimus pakeisti pagrindinę žemės naudojimo paskirtį. Šio straipsnio 7 dalyje nustatyta, kad savivaldybės taryba reglamento nustatyta tvarka gali pavesti merui priimti sprendimus dėl žemės sklypų pagrindinės žemės naudojimo paskirties keitimo. Lietuvos Respublikos Teritorijų planavimo įstatymo 20 straipsnio 2 dalies 2 punkte nustatyta, kad kai planuojamai statybai ir numatomai veiklai vykdyti privaloma pakeisti pagrindinę žemės naudojimo paskirtį ji keičiama Vyriausybės nustatyta tvarka mero sprendimu pagal savivaldybės lygmens ar vietovės lygmens bendrąjį planą.

3. Kokios siūlomos naujos teisinio reguliavimo nuostatos ir kokių teigiamų rezultatų laukiama:

Pavedus Klaipėdos rajono savivaldybės merui pakeisti pagrindinę žemės naudojimo paskirtį ir (ar) būdą sprendimas pakeisti žemės paskirtį arba motyvuotas atsakymas nekeisti žemės paskirties bus priimtas per 20 darbo dienų kaip nustatyta teisės aktuose.

4. Galimos neigiamos pasekmės priėmus siūlomą Savivaldybės tarybos sprendimą ir kokių priemonių būtina imtis, siekiant išvengti neigiamų pasekmių:

Nėra.

5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:

Neprieštarauja ir atitinka.

6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą:

Nėra.

7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne):

Nėra.

8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:

Nėra.

9. Kiti, autoriaus nuomone, reikalingi pagrindimai, skaičiavimai ir paaiškinimai:

Nėra.

10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:

Nėra.

Architektūros ir teritorijų planavimo

skyriaus vyresnioji specialistė Elena Rumbutienė